Jeg bestilte tid til en opfyldning hos jer, eftersom min egen vippetekniker tog på ferie, og jeg for første gang i 3 år ikke kunne få det til at passe. Derfor valgte jeg Lash Bar, da jeg formodede at med de skyhøje priser og eget akademi, var de i stand til at indfrie mine forventninger - ligeledes ift. at produkterne var i orden. For det første brugte vippeteknikeren hos jer 10-15 min på at prædike på den mindst kundeservice minded måde om, hvor dårligt et arbejde min egen vippetekniker havde udført. Dernæst hvor skadet og ødelagte mine egne vipper var og hvor uprofessionel min egen vippetekniker var, at sætte så lange vipper på + at vipperne var af dårlig kvalitet (hun køber dem så igennem jer, så det må dermed betyde jeres egen vippekvalitet er lige sådan). Jeg er bare nødt til at sige, at mere end hver anden på min kæmpe finansielle arbejdsplads og i sociale sammenhænge komplimenterer altid mine vipper. De holder min. 4 uger, og de sidder altid helt perfekt. Derudover har jeg som sagt fået dem på i over 3 år, og mine egne vipper har ikke ændret synderlig længe eller tykkelse i den periode.For det andet begynder hun så at nævne, at hun ikke kan opfylde mit ønske, at jeg skal bestille en ny tid til aftagning af vipper for derefter at efterfølgende bestille en tid til et nyt sæt. Jeg takkede pænt nej, og sagde, at jeg bare gik. Men uagtet om jeg gik eller ej skulle jeg betale fuld pris ???!!! Så jeg bad hende selvfølgelig pænt om at fylde dem op, nu jeg alligevel skulle betale spidsen af en jetjager for det. Hun vælger så at fylde dem op med vipper, der var tæt på kortere end mine egne vipper (som hun talte åh så dårligt om). Vipperne hun satte på sad skævt, og fordi hun havde brugt halvdelen af tiden på at ævle, nåede hun ikke engang 1/3 af hvad min egen vippetekniker når. En uge efter var halvdelen røget af, så det var alt i alt et dårlig oplevelse ud over alle proportioner. Jeg har hørt denne historie fra flere hos jer, som siger I gør det for at skaffe nye kunder frem for at opfylde en kundes behov. Jeg håber ikke, at det lykkedes for jer, og at andre har den samme gennemsigtighed som jeg.